Surplusul de greutate nu poate aduce decât probleme: hipertensiune, boli cardiovasculare, infertilitate feminină, artroză, diabet sau cancer. Așa că, este esențial să știi ce greutate este normal să ai și ce limită nu trebuie să depășești pentru a fi sănătos.
Trebuie să afli indicele de masă corporală (IMC), adică, raportul dintre greutatea ta actuală în kilograme și înalțimea la pătrat, în metri. De exemplu, dacă ai o înălțime de 1,70 m și o greutate de 55 kg, înseamnă că ai un IMC de 19.03, care se încadrează în valorile normale.
Limitele IMC: 18,5 – 24,9 = valori normale
25 – 29,9 = supraponderabilitate
30 – 34,9 = obezitate clasa I
35 – 39,9 = obezitate clasa II
peste 40 = obezitate clasa III.
Mai mult decât atât, persoanele cu siluetă în formă de măr (care acumulează grăsime pe abdomen), sunt mai expuse riscului de a suferi anumite complicații decât persoanele cu siluetă în formă de pară (care acumulează grăsime pe solduri și fese).